চকরিয়া পৌরসভা আওয়ামী লীগের যুগ্ম সম্পাদক রেজাউল করিম বলেন, ভারি বর্ষণে মাতামুহুরী নদীতে পানি বেড়ে যাওয়ার ফলে পৌরসভার বিভিন্ন জনপদে বিশেষ করে নিম্নাঞ্চল প্লাবিত হয়ে পড়েছে। নদীর প্রবল স্রোতে পৌরসভার দুই নম্বর ওয়ার্ডের হালকাকারা এলাকার পৌরশহর রক্ষাবাঁধ চরম হুমকির মুখে পড়েছে। তিনি বলেন, বৃহস্পতিবার সকাল থেকে উপজেলা ও পৌরসভা এলাকার গ্রামীণ জনবসতি, সড়ক, শিক্ষা প্রতিষ্ঠান, মসজিদ, মাদ্রাসা হাঁটু সমান পানিতে তলিয়ে গেছে। বৃহস্পতিবার সকাল থেকে উপজেলার অভ্যন্তরীণ বেশ কয়েকটি সড়কে যোগাযোগ ব্যবস্থা বন্ধ রয়েছে।